CELEX: 62008TN0473
Language: hu
Date: 2008-10-28 00:00:00
Title: T-473/08. sz. ügy: 2008. október 28-án benyújtott kereset – Apollo Group kontra OHIM (THINKING AHEAD)

10.1.2009   
            
            
               HU
            
            
               Az Európai Unió Hivatalos Lapja
            
            
               C 6/38
            
         2008. október 28-án benyújtott kereset – Apollo Group kontra OHIM (THINKING AHEAD)
   (T-473/08. sz. ügy)
   (2009/C 6/76)
   Az eljárás nyelve: angol
   Felek
   
      Felperes: Apollo Group, Inc. (Phoenix, Egyesült Államok) (képviselők: A. Jaeger Lenz és A. Link ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2008. augusztus 14-i határozatát (R 728/2008-2. sz. ügy);
            
         
               —
            
            
               az Elsőfokú Bíróság az OHIM-ot kötelezze a költségek viselésére.
            
         Jogalapok és fontosabb érvek
   
      Az érintett közösségi védjegy: a „THINKING AHEAD” szóvédjegy a 9., 16. és 41. osztályba tartozó áruk és szolgáltatások tekintetében.
   
      Az elbíráló határozata: az elbíráló a védjegybejelentést részlegesen elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 40/94 tanácsi rendelet 7. cikke (1) bekezdése b) pontjának megsértése, mivel a fellebbezési tanács tévedett, amikor megállapította, hogy az érintett védjegy nem rendelkezik megkülönböztető képességgel.